
שלום רב,



[bookmark: Title]הנדון: 	בקשתך לקבלת נתונים לפי חוק חופש המידע על מצב הטיפול במחלקות אשפוז ייעודיות
לאנשים עם אוטיזם, נכון להיום 


כידוע לך כיום יש רק שני מחלקות ייעודיות לאנשים עם אוטיזם, המחלקה למתבגרים בבית החולים אברבנאל, והמחלקה לבוגרים בבית החולים איתנים.  לכן התשובות לשאלות שלך יתייחסו לשתי המחלקות הללו.

המחלקה באברבנאל:

1.	יש ברישיון 15 מיטות שמוגדרות כמיטות כרוניות, וקיימת תכנית של משרד הבריאות לשנות את המעמד של המיטות.  בדרך כלל עובדים עם 10 מיטות בפועל, בשל חוסר מקום במחלקה וגם בגלל חוסר צוות.

ל-10 מיטות שיש, הצוות שיש הינו: רופא אחד (מנהל המחלקה), 14 אנשי סיעוד, כולל אחים/אחיות וכוחות עזר, עו"ס בחצי משרה, מרפאה בעיסוק בחצי משרה, פסיכולוג ברבע משרה (ברגע זה לא מאוייש). יש 2 מדריכות (מטעם אלו"ט ולא מטעם משרד הבריאות) כל אחת עובדת 30 שעות בשבוע. ויש את הצוות של בית הספר (בי"ס 'שחף'). 

2.  	משרד הבריאות הוציא סטנדרטים לגודל הצוות המטפל, אבל סטנדרטים אלו עוד לא קיבלו אישור סופי.  

3.  	מבחינת צוות הסיעודי, בית חולים "נותן" יותר צוות ממה שיש לפי התקינה של המחלקה המוגדרת כמחלקה כרונית. יש תקן לרבע משרה פסיכולוג שאינה מיואשת כעת. 

4.  	כן, הצוותים עוברים הכשרות. בשנה האחרונה כל/רוב צוות המחלקה עברו קורס PIVOT לשפר את הטיפול בקרב האוכלוסייה שאיתם מתמודדים (ASD, מש"ה). וימשיכו לקבל הדרכה בנושא.   

5.  	הצוות המטפל מכין תכניות התנהגותית כאשר יש צורך.  כמו כן הצוות המטפל מטעם בית ספר 'שחף', גם כן בונה תכניות לפי הצורך. 

6.  	יש שעות פנאי בעיקר ב-3 תקופות בשבוע. בימי חול בהפסקות של בית הספר. בימי חול בשעות הערב. ובסופי שבוע.  בשעות ההפסקה של בית הספר, המטופלים בדרך כלל נחים בחדר תרבות (עם/בלי טלוויזיה ומוסיקה) או נותנים להם לשתות ו/או לאכול.  בשעות הערב וסופי שבוע, יש פעילויות ערב על ידי המדריכה כמו אומנות, מוסיקה, משחקים שונים.  יש גם ראיית טלוויזיה, הקשבה למוסיקה, , שיחות טלפון או ביקורים מהמשפחות. 

7.  	מדדים קליניים בלבד.  בדרך כלל יש "סיבת אשפוז" די ברורה – אלימות כלפי עצמו, כלפי אחרים, חוסר שינה, חוסר שיתוף פעולה, וכדומה. הצוות עוקב אחרי הסימפטומים האלו יחד עם שאר התמונה הקלינית ובדרך זו מודדים את התקדמות הטיפול. 



בית החולים איתנים:

1.  	התקנים הרשמיים הם:  2- רופא, 9- סיעוד, 1- עו''ס, 1-ריפוי בעיסוק.
בפועל יש:  15-סיעוד, 1-רופא, 1-עו''ס, 0.25 –קלינאית תקשורת, 0.25- מנתח התנהגות (מטעם אלו''ט), ו-2 ש''ש של ליצן רפואי.  

2.  	נכתבו סטנדרטים לגודל הצוות המטפל למחלקות ייעודיות לאוטיזם.  סטנדרטים אלו אושרו במשרד הבריאות, אבל עדיין מחכים לאישור האוצר.  

3.  	כן, לפי התקנים הקיימים כיום.  

4.  	הצוות עבר הכשרה ב-PIVOT, ומתוכננת הכשרה בהתמודדות עם מצבי אלימות.  כמו כן, מתוכננת הדרכה בשיטת DIR (תלוי באישור תקציבי).

5.  	כן, יש טיפולים נוספים התנהגותיים, וכן טיפול סנסורי כולל דיאטה סנסורית, סנוזלן, ריפוי בעיסוק, בריכה טיפולית, גן החושים של אלווין, וקיפצובה.  

6. 	ליצן רפואי, טיולים בשטח בית החולים ובחצר המחלקה, טבלטים איתם רואים סרטים ו/או משחקים משחקי מחשב.  יש לו''ז פעילות לכל יום. 

7. 	הקריטריון לבחינת הצלחת הטיפול הוא שחרור החולה, כאשר מסתכלים על הורדת התוקפנות והפגיעה העצמית, ושיפור ה-well being של החולה.  

